OpenLLM-France/wikimedia huggingface dataset:
# Johnstown (Pennsilvània)

Johnstown és una població dels Estats Units a l'estat de Pennsilvània. Segons el cens del 2000 tenia 21.641 habitants.

## Demografia

Segons el cens del 2000, Johnstown tenia 27.906 habitants, 11.134 habitatges, i 6.045 famílies. La densitat de població era de 1.583,2 habitants per quilòmetre quadrat.
Dels 11.134 habitatges en un 22,4% hi vivien nens de menys de 18 anys, en un 34,1% hi vivien parelles casades, en un 15,7% dones solteres, i en un 45,7% no eren unitats familiars. En el 41,5% dels habitatges hi vivien persones soles el 19,3% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,11 i el nombre mitjà de persones que vivien en cada família era de 2,87.
Per edats la població es repartia de la següent manera: un 21,3% tenia menys de 18 anys, un 7,9% entre 18 i 24, un 25,8% entre 25 i 44, un 23% de 45 a 60 i un 22,1% 65 anys o més.
L'edat mediana era de 42 anys. Per cada 100 dones de 18 o més anys hi havia 80,2 homes.
La renda mediana per habitatge era de 20.595 $ i la renda mediana per família de 28.279 $. Els homes tenien una renda mediana de 26.163 $ mentre que les dones 19.791 $. La renda per capita de la població era de 13.236 $. Entorn del 18,9% de les famílies i el 24,6% de la població estaven per davall del llindar de pobresa.

## Fills il·lustres

* Charles Wakefield Cadman (1881-1946) compositor musica.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Johnstown». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 10 agost 2010].
* ↑ «Geographic Comparison Table- Johnstown». American Fact Finder. Oficina del Cens dels Estats Units, 12-01-2010.
# Josep Casals i Freixes

Josep Casals i Freixes (el Vendrell, Baix Penedès, 1872 – Barcelona, 1939) fou un polític i sastre de professió. Fou un dels més eficaços activistes d'Estat Català durant la Dictadura de Miguel Primo de Rivera i acompamyà Francesc Macià en la proclamació de la República Catalana. El 1932, decebut, se n'escindí i va fundar amb Josep Maria Xammar i Sala el Partit Nacionalista Català (PNC), i el 1933 va publicar amb Ramon Arrufat i Arrufat Catalunya poble dissortat. El 1936, però, tornà a Estat Català quan aquest absorbí el PNC.

## Referències

* ↑ «Josep Casals i Freixes». Gran Enciclopèdia Catalana. Barcelona: Grup Enciclopèdia Catalana.
# Joseph Touchemoulin

Joseph Touchemoulin (Chalon-sur-Saône, 23 d'octubre de 1727 - Ratisbona, 25 d'octubre de 1801) va ser un violinista i compositor francès de l' època clàssica que va treballar principalment a Bonn i Regensburg.

## Biografia

Nascut a Chalon-sur-Saône, Joseph Touchemoulin, fill de l'oboista Louis Touchemoulin i de la seva dona Jeanne Roulot, havia estat treballat com a violinista a la cort de l'elector de Colònia de Baviera a Bonn des de ben jove. Això li va permetre estudiar a Itàlia, on va ser ensenyat per Giuseppe Tartini, que va ser qui va inspirar Touchemoulin a desenvolupar les seves habilitats compositives. Va tornar a Bonn el 1753, on el seu sou va ser augmentat a 1.000 fl. el març de 1753. L'any següent, una de les seves simfonies es va representar amb èxit al Concert Spirituel de París el 15 d'agost. El 4 de febrer de 1761, va ser nomenat mestre de capella a Bonn, en lloc del cantant més gran Ludwig van Beethoven (1712-1717), avi del compositor amb el mateix nom, en contra de la pràctica acostumada. Però només dos dies després va morir l'Elector. La meitat dels sous del músic foren reduïts per part del seu successor Maximilian Friedrich von Königsegg-Rothenfels motiu que va obligar a Touchemoulin a dimitir i a ocupar un càrrec a la cort dels prínceps de Thurn i Taxis de Regensburg aquell mateix any, i que va conservar fins al final de la seva vida. - primer com a violinista (com a col·lega de František Xaver Pokorný), després com a principal Kapellmeister després de la mort de Joseph Riepel el 1782.
Va morir a Regensburg el 25 d'octubre de 1801 on es conserva la seva làpida a l'abadia de Saint Emmeram.

## Referències

* ↑ La tombe de Joseph Touchemoulin
* ↑ Joseph Touchemoulin (1727-1801), un musicien bourguignon retrouvé, article by Patrick Ayrton appeared in the journal Images de Saône-et-Loire n° 160 December 2009 (pages 20 to 24).
# José María Arteaga Magallanes

José María Cayetano Arteaga Magallanes (Ciutat de Mèxic, 7 d'agost de 1827 - Uruapan, Michoacán, 21 d'octubre de 1865) va ser un destacat militar mexicà que va combatre en la Guerra amb els Estats Units, en la Guerra de Reforma i en la Intervenció Francesa.
José María Arteaga va néixer el 1827, va asseure plaça com a soldat als 20 anys i ràpidament va anar escalant tots els graus fins a arribar a general de brigada, després de la Guerra de Reforma entre liberals i conservadors, combatent contra aquests últims. Per dues ocasions va ser governador de Querétaro i després de Jalisco. Va combatre la Intervenció Francesa i va ascendir a General de Divisió. Finalment va caure presoner del general Méndez, que donava suport als francesos, i va ser afusellat a Uruapan, Michoacán.

## Bibliografia

* Hurtado Mendoza, Francisco. Cronista oficial de la ciutat d'Uruapan del Progreso, Michoacán. CXXXVII Aniversari luctuós dels Màrtirs d'Uruapan, un homenatge i un record en el temps. Ajuntament d'Uruapan, octubre de 2002.
# Ji Yun

Ji Yun (xinès tradicional: 紀昀, xinès simplificat: 纪昀, pinyin: Jǐ Yún) també conegut com a Ji Xiaolan (xinès tradicional: 紀曉嵐, xinès simplificat: 纪晓岚, pinyin: Jǐ Xiǎolán) (1724-1805) va ser un polític, escriptor i editor durant el regnat de l'emperador Qianlong de la dinastia Qing.
Va néixer a Xianxian província de Hebei. Durant el regnat de Qianlong, després de passar els corresponents exàmens (va obtenir del grau de jinshi l'any 1754) va ocupar diferents càrrecs polítics, fins a arribar a ser Ministre de Rites, i assolir el títol de Gran Acadèmic (daxueshi).
Una de les seves aportacions més importants va ser l'actuació com un dels tres editors en cap de la Biblioteca Imperial, dirigint un equip de més de 160 acadèmics amb la tasca de recopilar obres de la literatura i història xinesa, com la Siku quanshu (四库 全书) Biblioteca dels quatre tresors, que inclou 10500 texts i més de 3000 treballs. o la Siku Jinshu.
Entre 1789 i 1798 ca compilar 5 col·leccions de quaderns (biji) sobre temes naturals i sobrenaturals, i el l'any 1800 va recopilar 1200 històries sota el títol de Yuewei caotang biji (阅微草堂笔记).
Durant els seus darrers anys, Ji Yun es va convertir en un dels tres grans escriptors de contes rars a la Xina de la dinastia Qing (els altres dos eren Pu Songling i Yuan Mei). Els seus contes incloïen contes amb investigacions de fenòmens paranormals, així com històries de terror, relats d'estranys fenòmens naturals i retrats satírics d'erudits neoconfucians i funcionaris governamentals destacats.
Com a partidari de l'escola kaozheng, Ji Yun sovint va demostrar la seva capacitat crítica amb tendència a situar als estudiosos neoconfucians com a pedants capriciosos i de ment petita. A nivell personal era conegut per ser un àvid fumador de tabac, que fumava amb la seva pipa. Era un gourmet entusiasta amb un interès especial per la carn de porc i el te fort i no li agradaven els aliments bàsics amb midó com l'arròs, les patates, el blat i el blat de moro. Estimava les dones i va tenir moltes concubines al llarg de la seva vida. Poques vegades anava en carruatge i preferia caminar.

## Bibliografia

* Chaussende, Damien'. La Chine au XVIIIe Siècle. Les Belles Lettres. Paris 2013 ISBN 978-2-251-41051-7

## Referències

* 1 2 «History and Literature: Ji Xaiolan» (en anglès). Arxivat de l'original el 2014-12-10. [Consulta: octubre 2015].
* ↑ «Persons in Chinese History: Ji Yun» (en anglès), 1997. [Consulta: octubre 2015].
* ↑ «Between Heaven and the Underworld, the individual and Social Order in the Yuewei caotang biji, by Ji Yun (1724-1805)» (en anglès). [Consulta: octubre 2015].
* ↑ «清朝著名大才子有多變態？日御5女、煙不離手，最後竟然活到82歲！». [Consulta: 19 febrer 2024].
# Ji Yun-Nam

Ji Yun-Nam (nascut a Pyongyang, Corea del Nord, el 20 de novembre del 1976), és un futbolista nord-coreà que actualment juga de lateral esquerra al April 25 de la Lliga nord-coreana de futbol. Ji Yun-Nam, també juga per la selecció de Corea del Nord des del 2006.

## Enllaços externs

* Ji Yun-Nam a National-Football-Teams.com (anglès)
# Ji Hu

J. Hu, també conegut com a Ji Hu, tot i que el seu nom complet és desconegut, va ser un filòsof xinès, que visqué durant la Dinastia Zhou (al voltant del 800 aEC fins al 740 aEC) i és força desconegut fora de la regió d'Anhui. Estava convençut que la Xina cauria en la foscor quan "l'aigua i la terra fluïren cap a la llum".

## Anotacions biogràfiques

J. Hu es creu que provenia d'una família de grangers pobres d'Anhui, i des de molt jove va mostrar una intel·ligència i una ambició inusuals. A causa d'això, es va casar amb la filla d'un ric comerciant i va tenir un fill amb ella, fingint sent un poderós terratinent. Durant alguns anys ell va viure dels diners de la seva dona, i mentrestant es va dedicar al seu tema més estimat, la filosofia.
Però el seu engany va ser finalment descobert, i fou forçat a escapar a Hao, aleshores la capital imperial. Allí, va tractar d'exposar les seves idees revolucionàries sobre la vida, que van ser rebutjades brutalment. Molt prompte va ser pobre una altra vegada, i en la seva frustració se'n va anar de la ciutat, resolent de viure com un ermità per la resta de la seva vida.
Va tornar al seu poble natal, on en va dedicar tot el temps a la meditació. Hom diu que un dia, mentre menjava un plat d'arròs que li havia donat un agricultor, va aconseguir la il·luminació, i va veure que la seva cerca no tenia sentit. En les seves paraules: "L'única cosa que val la pena assolir és el final de la pròpia realització: la ignorància noble."
Llavors ell va trobar el seu fill i el va convèncer per convertir-se en el seu deixeble, que va aconseguir portar-hi més gent al seu pare. El seu estil hermètic de vegades molestava als seus deixebles més ignorants, i un d'ells fins i tot va deixar cec a J. Hu amb els seus propis dits, tractant de fer-li abandonar la seva filosofia. El vell mestre suposadament va dir: "El neci no pot prendre els ulls veritables de la veritat, de manera que el savi encara pot veure el camí". Amb els anys, la majoria dels seus seguidors el van abandonar.
J. Hu va morir quan el seu sostre va caure sobre ell durant una tempesta, a soles i oblidat. Els únics registres de la seva existència provenen de les notes del seu fill. La data exacta de la seva mort és desconeguda, encara que es creu que va viure entre els cinquanta o seixanta anys.

## Vegeu també

* Llista de filòsofs xinesos
# Ji So-yun

Ji So-yun (Seül, 21 de febrer de 1991) és una centrecampista de futbol internacional per Corea del Sud, amb la qual ha jugat el Mundial 2015. Amb les categories inferiors va guanyar una plata al Asiàtic sub-19 2009 i un brontze al Mundial sub-20 2010, i a nivel de clubs ha guanyat 3 Lligues i 3 Copes del Japó amb el Leonessa i 1 Lliga i 1 Copa d'Anglaterra amb el Chelsea. Va ser nomenada millor jugadora asiàtica al 2013.

## Trajectòria

* Hanyang College (2009 - 2010)
* INAC Leonessa (2011 - 2013)
* Chelsea FC (2014 - act.)

## Referències

* ↑ «FIFA». Arxivat de l'original el 2016-04-01. [Consulta: 12 juliol 2016].
* ↑ BBC Sport
# Juan Ramón Berdugo Gómez de la Torre

Juan Ramón Berdugo Gómez de la Torre (Valladolid, 1954) és un magistrat jutge espanyol. Nomenat magistrat del Tribunal Suprem d'Espanya al juliol de 2004, va ser destinat a la Sala segona.

## Biografia

Nascut a Valladolid en 1954, es va llicenciar en Dret el 1976 per la Universitat d'aquesta mateixa ciutat. Tres anys després va ingressar a l'Escola Judicial i l'any 1980 va prendre possessió com a jutge de Primera Instància a Aguilar de la Frontera (Còrdova) i així es va convertir en el primer jutge espanyol que havia jugat en primera divisió de rugbi amb els equips El Salvador i CDU Valladolid.

## Trajectòria

Va ascendir a magistrat el 1983 i aquest mateix any va ser destinat a un jutjat d'Instrucció a Vitòria i més tard a Ciudad Real. A l'any següent va ser nomenat titular de Primera Instància i Instrucció número 4 de Còrdova. Des de 1988 ha estat magistrat de la secció segona de l'Audiència Provincial de Còrdova fins que al juliol de 2004 va ser nomenat magistrat del Tribunal Suprem, en substitució de Cándido Conde-Pumpido Tourón, nomenat al seu torn fiscal general de l'Estat. Berdugo era el primer en la terna proposada per la comissió de qualificació del Consell General del Poder Judicial d'Espanya (CGPJ) per a aquest càrrec en aconseguir el suport de tres vocals --conservadors-- dels cinc amb què explica aquest organisme. Els altres dos integrants de la terna van ser Alberto Jorge Barreiro (llavors jutge de l'Audiència Provincial de Madrid) i Jacobo López Barja de Quiroga, membre de l'associació progressista Jutges per a la Democràcia.

## Sentències

Encara que pertany a l'ala conservadora de l'Associació Professional de la Magistratura (APM), Berdugo va ser el ponent en 1999 en un cas de violència domèstica amb violació dins del matrimoni que va iniciar la tendència jurídica que després es va veure reforçada per la Llei Integral promoguda pel Govern de José Luis Rodríguez Zapatero.
Ha participat en nombroses ponències i comunicacions relatives als processos penals i en plans territorials de formació de jutges i magistrats, a més de coordinar seminaris i cursos. Té la Creu de San Raimundo de Peñafort.
És un dels magistrats en el judici al procés independentista català de 2019.

## Referències

* ↑ «Berdugo toma posesión hoy en el Supremo». Diario Córdoba, 08-09-2004.
* ↑ "Los jueces del punto final", El País, 18 de abril de 2010
* ↑ «El CGPJ elige a Berdugo para magistrado del Supremo». Diario Córdoba, 22-07-2004.

## Enllaços externs

* El magistrado Juan Ramón Berdugo Gómez se incorpora al Tribunal Supremo, en Diario del Derecho
# José Ramón Ballina

José Ramón Ballina (mil·lenni II) fou un futbolista mexicà de les dècades de 1920 i 1930.
Pel que fa a clubs, defensà els colors de Club Asturias, club del qual també en fou entrenador.
Posteriorment, essent representant del CF Monterrey a la Primera Divisió mexicana, registrà la samarreta a franges verticals blaves i blanques, igual que les del CF Asturias, el seu antic club.

## Referències

* ↑ Juan Cid y Mulet: Libro de Oro del Fútbol Mexicano, Tomo II (B. Costa-Amic, Mexiko-Stadt, 1961), S. 339
* ↑ Libro de Oro del Fútbol Mexicano, S. 341
* ↑ Libro de Oro del Fútbol Mexicano, S. 343
* ↑ Libro de Oro del Fútbol Mexicano, S. 345
* ↑ Libro de Oro del Fútbol Mexicano, S. 346
* ↑ Fútbol antiguo: el Asturias (III) cartasdelmediodia.com
* ↑ Historia del CF Monterrey (spanisch; abgerufen am 28. Juli 2012)
# Junín

«Junín» té aquests significats:
* Regió de Junín, antic departament i actual regió del Perú
* Província de Junín, província del Perú
* Junín (Argentina), ciutat de l'Argentina
# Jupanovski

El Jupanovski (en rus: Жупановский) és un massís volcànic de 2.923 metres situat a la part sud-est de la península de Kamtxatka, Rússia. Està format per quatre estratovolcans superposats. Tres dels estratovolcans es van originar durant el Plistocè, i el quart és de l'Holocè i és la font de totes les erupcions històriques de Jupanovski. L'última gran erupció va tenir lloc al voltant de 800-900 anys abans de la nostra era. Després de 54 anys d'inactivitat, el volcà va entrar en erupció el 23 d'octubre de 2013 i de nou el 2014, continuant sense parar fins al 2016.

## Referències

* ↑ «PEAKLIST.ORG - Kamchatka and Russian Pacific Ultras». [Consulta: 17 novembre 2020].
* ↑ «Vulkan Zhupanovsky - Peakbagger.com». [Consulta: 17 novembre 2020].
* ↑ «Zhupanovsky». [Consulta: 17 novembre 2020].
* ↑ «Global Volcanism Program | Zhupanovsky» (en anglès). [Consulta: 17 novembre 2020].
# Juan López de Uralde

Juan Antonio López Uralde Garmendia (Sant Sebastià, Guipúscoa, 1963) conegut habitualment com a Juantxo López de Uralde, és un activista ecologista espanyol. A les eleccions legislatives espanyoles de desembre de 2015 va encapçalar com independent la llista de Podem per Àlaba i va aconseguir un escó.

## Trajectòria

Va fer estudis d'Enginyeria Agrícola a la Universitat Politècnica de Madrid.
Implicat des de molt jove amb iniciatives ambientals, el 1986 va ser elegit secretari general de la Coordinadora d'Organitzacions de Defensa Ambiental (CODA). Un any després, el 1987, va ingressar a Greenpeace i, entre 2001 i 2010, va ser el seu director a Espanya. Tanmateix, entre 1991 i 2001 va ser coordinador de la Campanya de Tòxics de l'organització a nivell internacional.
El 18 de desembre de 2009 va ser notícia mediàtica per un acte de protesta pacífica durant el qual diversos activistes de Greenpeace es van infiltrar al sopar de gala de la cimera de líders mundials celebrada durant la Cimera de Copenhague. Va ser retingut durant 19 dies junt amb dos activistes més, generant una onada de protestes demanant la seva alliberació. Va ser alliberat el dia 6 de gener de 2010.
El 24 de setembre va presentar el projecte polític que lidera, Equo, amb el que proposa agrupar el moviment verd junt amb la Coordinadora Verda, aspirant a arribar al 10% de vots a les eleccions de 2012. Equo neix a l'abric d'un manifest fundacional de cinc folis titulat “Es el momento” (és el moment), en què s'ofereixen cinc respostes a les “cinc crisis” (econòmica, climàtica i energètica, ambiental, política i global). El manifest d'Equo també fa esment en el caràcter europeista d'aquest nou partit.
Al novembre publicà “El planeta de los estúpidos. Propuestas para salir del estercolero”, un repàs autobiogràfic dels problemes socioambientals i les propostes verdes per afrontar-los.

## Referències

* ↑ «Llistat de diputats electes». Arxivat de l'original el 2016-01-18. [Consulta: 21 desembre 2015].
* ↑ http://www.publico.es/ciencias/282975/greenpeace-presiona-al-gobierno-para-liberar-a-uralde Arxivat 2010-11-26 a Wayback Machine.
* ↑ http://www.elmundo.es/elmundo/2009/12/17/ciencia/1261082816.html
* ↑ http://www.elmundo.es/elmundo/2010/01/07/ciencia/1262852055.html
* ↑ http://www.publico.es/espana/338442/lopez-de-uralde-busca-agrupar-todo-el-espacio-verde-para-2012
* ↑ http://www.elpais.com/articulo/espana/Equo/nace/meta/sacar/votos/2012/elpepuesp/20100924elpepunac_21/Tes
* ↑ http://www.elmundo.es/elmundo/2010/07/23/ciencia/1279877988.html
* ↑ http://www.planetadelibros.com/el-planeta-de-los-estupidos-libro-47758.html Arxivat 2011-06-28 a Wayback Machine.
# Sturmbannführer

Sturmbannführer era el títol del capitost d'un Sturmbann, un dels rangs del Partit Nazi usat tant en la Sturmabteilung (SA, unitat d'assalt) com en la Schutzstaffel (SS, cos de protecció).
Es podria traduir com a «capitots de batallò d'atac». Aquest rang va seguir la tradició de les tropes d'assalt, originades en la Primera Guerra Mundial, quan els comandants dels batallons es van dir de Sturmbannführer. El títol de sturmbannführer de les SA es va crear per primera vegada el 1921 i va ser un dels primers que posteriorment adoptaria la SS. A les Waffen-SS equivalia a comandant, o en els exèrcits anglosaxons, major i era superior al de Hauptsturmführer (Capità).
# UY Scuti

Coordenades: 18$^h$ 27$^m$ 36.53$^s$; −12° 27′ 58.9″ UY Scuti és una estrella hipergegant vermella variable polsant, localitzada a la constel·lació de l'Escut. És el quart estel més gros conegut, i un dels més lluminosos del seu tipus. Si UY Scuti estigués al lloc del Sol en el sistema solar, la seva fotosfera arribaria fins a l'òrbita de Júpiter. L'existència d'UY Scuti fou confirmada el 1860 per astrònoms alemanys. Durant les observacions, es va notar que la brillantor de l'estrella havia canviat lleugerament, fet que demostrava que UY Scuti era una variable polsant. UY Scuti pot ser observada una nit clara sense contaminació lumínica, amb l'ajut d'un petit telescopi o uns prismàtics potents.

## Referències

* ↑ «Spectral type and luminosity classification of late-type M stars from near-infrared image tube coude spectrograms». Astronomy and Astrophysics, 1978, pàg. 409–416.
* ↑ URL de la referència: https://www.aanda.org/articles/aa/abs/2013/06/aa20920-12/aa20920-12.html. Arxiu de l'URL: https://web.archive.org/web/20210308202644/https://www.aanda.org/articles/aa/abs/2013/06/aa20920-12/aa20920-12.html. Data d'arxivament: 8 març 2021.
* ↑ Afirmat a: Catalogue of Stellar Photometry in Johnson's 11-color system. Llengua del terme, de l'obra o del nom: anglès. Data de publicació: 2002.
* 1 2 3 4 5 6 Afirmat a: Gaia Data Release 2. Llengua del terme, de l'obra o del nom: anglès. Data de publicació: 25 abril 2018.
# Malcolm David Kelley

Malcolm David Kelley va néixer el 12 de maig de 1992 a Belflower, Califòrnia i és actor.
És un actor americà que ha començat des de petit. De moment la seva aparició es remet a algun episodi d'alguna sèrie; però el paper més important de la seva curta carrera és el que està protagonitzant a Lost interpretant a Walter "Walt" Lloyd. Va tenir un paper regular a la primera temporada; mentre que va aparèixer espontàniament a la segona i durant la tercera va aparèixer a l'últim episodi Through the Looking Glass.

## Filmografia

* Judging Amy (2002): Rudy Spruell
* Antwone Fisher (2002): Antwone Fisher
* You Got Served (2004): Lil Saint
* Els cavallers del sud del Bronx (Knights of the South Bronx) (2005): Jimmy Washington
* Lost (2004-2005) (2007): Walter "Walt" Lloyd
* Law & Order: Special Victims Unit (2006): Nathan Phelps
* My Name Is Earl (2006): Alby

## Premis

L'any 2005 va guanyar el Screen Actors Guild Awards al millor conjunt en una sèrie de drama per Lost.

## Enllaços externs

* Fitxa IMDB
# Dracontomelon

Dracontomelon és un gènere de plantes amb flor de la família de les anacardiàcies.

## Característiques

Els fruits, coneguts com a Chi Sấu en vietnamita, són comestibles. L'espècie més comuna és Dracontomelon duperreanum, i es troba als mercats de Cambodja, Vietnam i la Xina. A la ciutat de Hanoi els arbres de Dracontomelon formen part de la vegetació urbana. En xinès el fruit es coneix amb el nom de 仁面.

## Taxonomia

* Dracontomelon costatum Blume
* Dracontomelon cuspidatum Blume
* Dracontomelon dao Merr. & Rolfe (syn. Dracontomelon brachyphyllum Ridl., Dracontomelon celebicum Koord., Dracontomelon cumingianum Baill., Dracontomelon edule Skeels, Dracontomelon lamiyo Merr., Dracontomelon laxum Schum., Dracontomelon mangiferum Blume, Dracontomelon puberulum Miq., Dracontomelon sylvestre Bl., Dracontomelon sylvestre Blume, Comeurya cumingiana Baill., Paliurus dao Blanco, Paliurus edulis Blanco, Paliurus lamiyo Blanco, Pomum draconum Rumph., Pomum draconum silvestre Rumph., Poupartia mangifera Bl.)
* Dracontomelon duperreanum Pierre (syn. Dracontomelon sinense Stapf)
* Dracontomelon laoticum Evrard & Tardieu
* Dracontomelon lenticulatum Wilkinson
* Dracontomelon macrocarpum Li
* Dracontomelon multijugum Radlk. (formerly C.DC.)
* Dracontomelon papuanum Lauterb.
* Dracontomelon petelotii Tardieu
* Dracontomelon pilosum Seem.
* Dracontomelon schmidii Tardieu
* Dracontomelon vitiense Engl.

## Enllaços externs

* Dracontomelon dao in BoDD – Botanical Dermatology Database